2018.02.03.

EDZŐMÉRKŐZÉS

VECSÉS - REAC

0 – 3

Farkasordító hidegben került sor a gyömrői "szeles dombon" a mai felkészülési mérkőzésre

az NB 3 sereghajtó csapata a Vecsés ellen.

Olyan hideg volt, hogy a mérkőzés 10. percére Gyurma odafagyott a kispadhoz.

Kezdő csapatunk viszont fürgén állt fel a kezdéshez a következő összeállításban:

Tóth - Kutai - Horváth L. - Sallai - Bartol - Felker - Kasza - Lőrincz - Bodnár - Kiss - Horváth P.

A mérkőzés első 20 percében kiegyenlített játék volt, a kapuk nem forogtak veszélyben a 25. percig.

Ekkor Horváth Patrik remek mozdulattal hozta helyzetbe Kiss Tamás aki szenzációs lövéssel

megszerezte a vezetést: 0 – 1.

A nézők kb. 24-en voltak, hiába keresték a forralt bort ugyanúgy mint a vecsési játékosok a labdát,

nem találták.

A második félidőben csapatunknak még jobban sikerültek a passzok és az egyéni megmozdulások,

ennek következtében az 55. percben Kasza Dani egy kapu előtti kavarodás után 10 méterről lőtt a

kapuba: 0 – 2.

Ahogy telt az idő úgy lett meggyőzőbb csapatunk játéka, közben cserejátékosok is pályára léptek:

Papp Gy, Tóth K., Kuncz D., Merczel Zs, Sztojanovics Z.

A 75. percben Papp György kergette őrületbe a védőket és szépség díjas gólt szerzett: 0 – 3.

Falusy Jenő